Peter Gilmore (näyttelijä)

Peter Gilmore (25. elokuuta 1931 Leipzig, Saksa – 3. helmikuuta 2013 Lontoo, Yhdistynyt kuningaskunta) oli brittiläinen näyttelijä ja laulaja joka näytteli lukuisissa televisiosarjoissa muun muassa Doctor Who, Veijareita ja pyhimyksiä, Ruth Rendell Mysteries ja Sydämen asialla, mutta hänet tunnetaan luultavasti parhaiten televisiosarjasta Merilinja.

Gilmore syntyi Leipzigissä, Saksassa, mutta muutti Nunthorpeen, North Yorkshireen 6-vuotiaana. Hän oli siellä sukulaisten hoidossa ja kävi siellä myös koulunsa. Gilmore aloitti koulunsa jälkeen 14-vuotiaana työt tehtaassa, mutta hän jatkoi opskelua myöhemmin Royal Academy of Dramatic Artssa Lontoossa. 1950- ja 60-luvuilla hän esiintyi lukuisissa musikaaleissa. Gilmore sai ensimmäisen suuren roolinsa vuonna 1958 televisiosarjassa Ivanhoe jossa hän esitti Sir Waldoa. Vuonna 1971 hänet valittiin kapteeni ja laivanvarustaja James Onedinin rooliin televisiosarjaan Merilinja (The Onedin Line, 1971–1980), joka oli 1800-luvulle sijoittuva historiallinen draamasarja jossa hän näytteli 10 vuotta.

Lähteet 

Brittiläiset näyttelijät
Brittiläiset laulajat
Englantilaiset teatterinäyttelijät
Vuonna 1931 syntyneet
Vuonna 2013 kuolleet